**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության միջազգային համագործակցության վարչության բազմակողմ և երկկողմ համագործակցության** **բաժնում** **փորձագետ ներգրավելու մասին**

**1․ Ծրագրով նախատեսված աշխատանքների համառոտ նկարագիրը՝**

1. մասնակցում է Նախարարության իրավասությանը վերաբերվող մասով օտարերկրյա պետությունների համապատասխան գերատեսչությունների, միջազգային կառույցների, ինչպես նաև օտարերկրյա պետություններում Հայաստանի Հանրապետության դիվանագիտական ծառայության մարմինների հետ հարաբերությունների, այդ թվում՝ նամակագրության, բանակցությունների, փաuտաթղթերի uտորագրման, երկկողմ և բազմակողմ ձևաչափով հանդիպումների, այցերի ու ընդունելությունների, խորհրդակցությունների և այլ պայմանավորվածությունների համակարգման, Նախարարությանը և նրան ենթակա պետական մարմիններին վերաբերող մասով միջազգային համագործակցության հետ կապված փոխգործակցության աշխատանքներին Հայաստանի Հանրապետության պետական մարմինների հետ.
2. մասնակցում է «Միջազգային պայմանագրերի մասին» օրենքով սահմանված կարգով Նախարարությանը վերապահված գործառույթների իրականացման աշխատանքներին.
3. մասնակցում է երկկողմ, տարածաշրջանային ու բազմակողմ համագործակցության ձևավորման և զարգացման, Հայաստանի Հանրապետության և օտարերկրյա պետությունների միջև իրավական համագործակցության շրջանակներն ընդլայնելու նպատակով Հայաստանի Հանրապետության նոր միջազգային պայմանագրերի մշակման և կնքման, մշտադիտարկման, իրավական փորձաքննության աշխատանքներին․
4. մասնակցում է վերլուծության և գնահատման արդյունքներով միջազգային համագործակցության բնագավառում քաղաքականության մշակման և համագործակցության զարգացման ուղղությամբ առաջարկությունների ներկայացման աշխատանքներին.
5. մասնակցում է միջազգային առաջադեմ փորձի ուսումնասիրության, արդյունքների վերաբերյալ Բաժնի պետին առաջարկությունների և տեղեկատվության ներկայացման աշխատանքներին.
6. մասնակցում է միջազգային համագործակցության վերաբերյալ տեղեկատվության հավաքագրման և հաշվառման աշխատանքներին․
7. մասնակցում է օտարերկրյա դիվանագիտական և այլ միջազգային ներկայացուցիչների ու պատվիրակությունների հետ Նախարարության և նրան ենթակա պետական մարմինների պաշտոնատար անձանց հանդիպումների ու բանակցությունների համար անհրաժեշտ փաստաթղթերի նախապատրաստման աշխատանքներին.
8. մասնակցում է Նախարարությանը և նրան ենթակա պետական մարմիններին հասցեագրված և Նախարարության կողմից ուղարկվող միջազգային համագործակցությանն առնչվող փաստաթղթերի թարգմանության աշխատանքներին.
9. Բաժնի պետի հանձնարարությամբ մասնակցում է Նախարարության կառուցվածքային ստորաբաժանումների, գրասենյակի, Նախարարությանն ենթակա պետական մարմինների և Նախարարության ենթակայությանը հանձնված պետական ոչ առևտրային կազմակերպությունների կարողությունների զարգացման նպատակով օտարերկրյա պետությունում և Հայաստանի Հանրապետությունում կազմակերպվող վերապատրաստման և որակավորման դասընթացներին համապատասխան աշխատողների մասնակցության ապահովման աշխատանքներին:

**2․ Փորձագետ ներգրավելու ժամկետն է՝ մինչև 1 (մեկ)** **տարի:**

Փորձագետի աշխատավարձը կազմում է՝ **189696 (հարյուր ութսունինը հազար վեց հարյուր իննսունվեց) ՀՀ դրամ (ներառյալ հարկերը) ։**

**3․  Փորձագետին ներկայացվող պահանջներն են՝**

1. բարձրագույն կրթություն.
2. հայերեն, ռուսերեն և անգլերեն լեզուների իմացություն․
3. ունի գործառույթների իրականացման համար անհրաժեշտ գիտելիքներ․
4. համակարգչով և ժամանակակից այլ տեխնիկական միջոցներով աշխատելու ունակություն:

**4․ Դիմումների ընդունման վերջին ժամկետն է 2025թ. մայիսի 26-ը ներառյալ:**

**5․ Աշխատավայրը` ՀՀ, ք. Երևան, Կենտրոն վարչական շրջան, Նալբանդյան փ․ 130:**

**6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(ձևը կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 306 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):